Source: http://samosprava.institute.sk/ako-ma-samosprava-zverejnovat-informacie-o-zaverecnom-ucte
Timestamp: 2019-11-12 15:36:14+00:00
Document Index: 2633582

Matched Legal Cases: ['§ 18', '§ 9', '§ 11', '§ 16', '§ 16', '§ 16', '§ 16']

Ako má samospráva zverejňovať informácie o záverečnom účte | Právo na dobrú samosprávu
Ako má samospráva zverejňovať informácie o záverečnom účte
Čo robiť, ak chcete získať informácie o záverečnom účte obce a o tom, či bol zverejnený samosprávou v súlade so zákonom?
Záverečný účet obce schvaľuje obecné zastupiteľstvo, obvykle jeho návrh predkladá na rokovanie zastupiteľstva starosta obce.
K návrhu záverečného účtu obce ešte pred jeho schválením v obecnom zastupiteľstve vypracúva odborné stanovisko hlavný kontrolór obce (§ 18f ods. 1 písm. c) zákona č. 369/1990 Zb.).
Podkladom na vypracovanie záverečného účtu je účtovná závierka obce. Od 1.1.2008 má byť účtovníctvo obce vedené v súlade s opatrením Ministerstva financií SR č. MF/16786/2007-31 a účtovná závierka má byť zostavená v zmysle opatrenia Ministerstva financií SR č. MF/25755/2007-31.
Platí, že pred schválením je záverečný účet obce zverejnený najmenej na 15 dní spôsobom v obci obvyklým, aby sa k nemu mohli obyvatelia obce vyjadriť (§ 9 ods. 2 zákona č. 369/1990 Zb.).
Návrh záverečného účtu obce prerokúva a schvaľuje obecné zastupiteľstvo (§ 11 ods. 4 písm. b) zákona č. 369/1990 Zb.), pričom platí (§ 16 ods. 12 zákona č. 583/2004 Z. z.), že návrh záverečného účtu sa prerokuje v obecnom zastupiteľstve najneskôr do šiestich mesiacov po uplynutí rozpočtového roka, teda najneskôr do konca júna nasledujúceho roku.
Prerokovanie záverečného účtu obce sa (§ 16 ods. 10 zákona č. 583/2004 Z. z.) uzatvára jedným z týchto výrokov:
Ak sa záverečný účet schváli s výhradami, obecné zastupiteľstvo je (§ 16 ods. 11 zákona č. 583/2004 Z. z.) povinné prijať opatrenia na nápravu nedostatkov.
Zákon o obecnom zriadení explicitne neustanovuje, že by schválené znenie záverečného účtu muselo byť obcou zverejnené tak, ako to uvádza v prípade všeobecne záväzných nariadení, ktoré musia byť každému prístupné na obecnom úrade obce, ktorá ich vydala. Takú povinnosť samosprávam neurčuje ani zákon o rozpočtových pravidlách územnej samosprávy. Napriek tomu je obvyklé, že samosprávy schválené znenie záverečného účtu v úplnej alebo čiastočnej podobe zverejňujú aspoň na webstránkach, ak ich prevádzkujú. Základné obsahové náležitosti záverečného účtu stanovuje zákon (§ 16 ods. 5 zákona č. 583/2004 Z. z.).
Mesto Rožňava zverejňuje nielen záverečný účet, ale i vyhodnotenie plnenia a hodnotiacu správu programového rozpočtu, ako i stanovisko hlavného kontrolóra. Presvedčte sa sami na webstránke mesta Rožňava tu.
Väčšina samospráv zverejňuje aspoň nejakú informáciu týkajúcu sa záverečného účtu, či už aktuálneho alebo tých minulých. Sú i obce, ktoré nezverejňujú žiadne informácie o záverečnom účte obce. Presvedčte sa sami napríklad na webstránke obce Stará Bystrica tu.
Zaujímavým príkladom aktivity v oblasti zverejňovania nad rámec zákonných povinností predstavuje osobná webstránka hlavnej kontrolórky obce Valča, ktorá na nej zverejňuje okrem iného i svoje stanoviská k záverečným účtom obce, viac nájdete tu.
Čo robiť, ak informácie o záverečnom účte a súvisiace so záverečným účtom (napr. účtovná závierka obce či stanovisko hlavného kontrolóra k záverečnému účtu obce) nie sú zverejnené samosprávou alebo sú zverejnené len čiastočne a chcete ich získať?
o záverečnom účte